Amb aquest exemplar, us desitgem un Bon estiu.
Ens retrobarem a la segona quinzena de setembre.
Informe sobre perspectives, collites i situació alimentària
L'informe trimestral sobre perspectives de collites i situació alimentària adverteix que conflictes en curs i les condicions climàtiques de sequera continuen sent les principals causes dels elevats nivells d'inseguretat alimentària, la qual cosa dificulta la disponibilitat i l'accés als aliments per a milions de persones.
L'Organització de les Nacions Unides per a l'Alimentació i l'Agricultura (FAO) assenyala en l'estudi que 41 països (31 dels quals a l'Àfrica) continuen necessitant ajuda alimentària externa, cosa que indica que no s'han produït canvis en els tres últims mesos
Situació dels límits d'emissions d'acord amb la directiva NEC
Ja podeu consultar les dades que anualment recull l'Agència Europea del Medi Ambient.
Es basen en les últimes dades d'inventari d'emissions de contaminants atmosfèrics per al període 2010-2017 emeses pels estats membres.
La informació també proporciona una valoració de les emissions previstes comunicades pels estats membres per a 2020 i 2030.
Segons l'informe, per quart any consecutiu, les emissions de NH3 han augmentat.
Les emissions van augmentar un 0,4% entre 2016 i 2017 a tota la UE.
Durant el període 2014-2017, l'augment global va ser d'un 2,5%.
Aquests augments s'han produït per la manca de reducció d'emissions en el sector agrícola, segons els autors
Simposi sobre el paper del comerç en el sistema agroalimentari mundial
Podeu accedir a totes les presentacions d'aquest simposi organitzat per l'Organització Mundial de Comerç (OMC).
La primera sessió es va dedicar a examinar les tendències futures de la producció, els patrons comercials i les polítiques agrícoles.
La segona sessió va examinar el paper de les mesures frontereres, incloses les tarifes i les mesures no aranzelàries.
La tercera sessió va centrar-se en el suport intern i en la manera com les polítiques nacionals es poden adaptar per permetre que els fons públics limitats siguin utilitzats per a inversions per a la sostenibilitat i la resiliència.
La quarta sessió es va centrar a identificar estratègies polítiques que podrien utilitzar els països en desenvolupament amb petits sectors agrícoles per gestionar els seus reptes
Fòrum Polític d'Alt Nivell sobre Desenvolupament Sostenible
Nova York, 9-18 de juliol de 2019
Us enllacem en temps real les ponències de la reunió anual sobre desenvolupament sostenible organitzada per Nacions Unides que té un paper central en el seguiment i la revisió de l'Agenda 2030 per al desenvolupament sostenible i els Objectius de Desenvolupament Sostenible (ODS).
El tema d'enguany és Empoderar les persones i garantir-ne la inclusió i la igualtat.
El conjunt d'objectius a revisar a fons és el següent: Objectiu 4, Objectiu 8, Objectiu 10, Objectiu 13, Objectiu 16 i Objectiu 17
Desenvolupament sostenible a la Unió Europea.
Informe de seguiment del progrés cap als ODS en el context de la UE
Aquest document és el tercer en la sèrie d'exercicis anuals de seguiment publicats per Eurostat des de l'any 2017.
El seu objectiu és mesurar i proporcionar una visió estadística sobre els progressos envers els ODS a la UE.
Es desprèn del document que la UE va avançar més intensament en els últims cinc anys per a l'assoliment global de l'ODS 3 Una bona salut i benestar, seguit de l'ODS 1 Sense pobresa i l'ODS 8 Treball decent i creixement econòmic
Informe sobre el desenvolupament sostenible 2019: transformacions per assolir els ODS
L'informe detalla els progressos dels països per a la consecució dels Objectius de desenvolupament sostenible (ODS).
Tot i que no és una eina de monitorització oficial, aquest informe complementa els esforços de les Oficines Nacionals d'Estadística i les organitzacions internacionals per recopilar i homologar indicadors per controlar els ODS.
Des del seu llançament l'any 2016, l'informe anual ha proporcionat les dades més actualitzades de fonts oficials.
Els autors conclouen que l'ús sostenible de la terra i les dietes saludables requereixen intervencions en la política agrària, climàtica i sanitària
Política agrícola i alimentària: 18 recomanacions fetes al Govern i els actors de les indústries agroalimentàries
El document recull les 18 recomanacions d'un grup de reflexió de França liderat pel col·lectiu Les Échos que té per objectiu anualment formular pautes concretes per fer front als reptes de la indústria agrícola i agroalimentària a França
Fertilitzants a la Unió Europea: preus, comerç i ús
Aquest document és útil per tenir una perspectiva actual i sintètica del sector dels fertilitzants processats a la UE.
Hi trobareu gràfics i dades bàsiques i actualitzades sobre comercialització i ús
El mercat mundial de peres: evolucions i perspectives
Presentació de l'Associació Internacional de Poma i Pera (WAPA) al Congrés INTERPERA organitzat per l'Assemblea Europea de Regions Productores d'Hortalisses, Fruites i Llegums (AREFLH).
Tendències recents i perspectives per a la producció de pera als Estats Units d'Amèrica (EUA)
Presentació de la distribuïdora USA PEARS al Congrés INTERPERA organitzat per l'Assemblea Europea de Regions Productores d'Hortalisses, Fruites i Llegums (AREFLH)
Tendències recents i perspectives de la producció de pera al sud d'Europa
Presentació del Centre de Serveis de Fruites i Hortalisses d'Itàlia al Congrés INTERPERA, organitzat per l'Assemblea Europea de Regions Productores d'Hortalisses, Fruites i Llegums (AREFLH).
La pera d'estiu a Europa: evolució de les produccions i primeres estimacions de la collita europea 2019
Presentació de l'Associació Empresarial de Fruita de Catalunya (AFRUCAT) al Congrés INTERPERA, organitzat per l'Assemblea Europea de Regions Productores d'Hortalisses, Fruites i Llegums (AREFLH).
Producció de pera a Bèlgica i els Països Baixos
Presentació de l'Associació Belga de Cooperatives Hortícoles al Congrés INTERPERA, organitzat per l'Assemblea Europea de Regions Productores d'Hortalisses, Fruites i Llegums (AREFLH)
Tendències recents en el sector de la pera a Sud-àfrica
Presentació del Grup de Coneixement per a la Indústria de Fruiters Caducifolis de Sud-àfrica al Congrés INTERPERA, organitzat per l'Assemblea Europea de Regions Productores d'Hortalisses, Fruites i Llegums (AREFLH)
Tendències recents de la producció de peres a la Xina i l'Àsia Central
Presentació de l'empresa ECO FRUIT al Congrés INTERPERA, organitzat per l'Assemblea Europea de Regions Productores d'Hortalisses, Fruites i Llegums (AREFLH)
Peste porcina africana (PPA) a l'est i el sud-est asiàtic
Document explicatiu de la FAO per saber-ne més sobre la PPA.
La pesta porcina africana continua estenent-se a l'Àsia oriental i sud-oriental, i provoca la mort i el sacrifici de milions de porcs.
Aquesta malaltia té un impacte significatiu en els mercats mundials, que han vist com de febrer a maig els preus de la carn de porcí han augmentat ràpidament
Lectures recomanades de 16 de juliol de 2019
Tots els temes d'estiu que volgueu consultar...